2cb10c8ac2963c806f0892fc93ae87c0

Hej. Jeg vil høre om i ved om det koster noget at droppe ud af en eftersole?

 
Koster det at droppe ud af efterskole?
======================================


ungzone.dk
2021.04

Hej med dig, 

Jeg ved ikke om det koster noget at droppe ud af den efterskole du går på, så det tænker jeg at du skal spørge den efterskole du går på om. Dog tænker jeg at man mister de penge man har givet for et helt år på efterskole. 

Jeg kender ikke grunden til hvorfor du evt. ønsker at droppe ud, men jeg tænker at det er en god ide at snakke med dine forældre om det og fortælle dem hvordan du har det eller hvad du evt. er nervøs for. Du kan måske også snakke med en lærer eller en kontaktperson fra skolen om det, for jeg er sikker på, at de kender til personer, med samme bekymring som dig. Hvis du lige er startet på din efterskole, skal du vide at det godt kan tage noget tid, før man vænner sig til et liv på efterskole og at det er helt normalt. Så hvis du har mod på det, så giv det noget tid. For det kan sagtens være svært at vænne sig til nye mennesker, ny måde at leve på og at være væk fra sin familie.

Håber at mit svar hjalp dig, og ellers er du altid velkommen til at skrive herind igen. 

  
Mange hilsner Ida Marie   

 Hej du

Man kan godt sige ja til at det koster at droppe ud af en efterskole.

Hvis man ikke fuldfører hele året, så plejer det at være sådan ved de fleste steder, at man så stadigvæk skal betale.

Jeg gætter på, at dine forældre betaler et bestemt beløb hver måned for at du går på efterskole.

Hvis du f.eks. dropper ud og der så f.eks. er 6 måneder tilbage af skoleåret, så vil dine forældre nok ende med fortsat at skulle betale det beløb resten af året, hver måned indtil året er slut - også selvom du ikke længere går der.

Så ja, det koster noget at droppe ud af en efterskole - i de fleste tilfælde kan det foregå sådan her. :-)

Håber mit svar var til hjælp - ellers er du meget velkommen til at skrive herind igen.  
  
M.v.h. Line

 